Цветан Ангелов
Шаро и първият сняг

chitanka.info

Тихо се сипе

първият сняг,

галено щипе

бузките пак.

Де е на двора

старият пън?

Снежко затрупа

всичко навън.

Плевникът има

снежен калпак.

Зимата блъска

къщния праг.

Шаро тревожно

тръска глава —

Как е възможно?

Що е това?

Шаро е още

малко кутре —

може ли Шаро

да разбере?

Колко си глупав,

Шаро, сега!

Колко страхливо

гледаш снега.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.